આ મુવી એટલું ફોકસ્ડ અને ઇન્ટેન્સડ છે કે તમને રીતસર એ ખલેલ અનુભવાશે , તેનો એ મુડ અને મિસ્ટ્રી કેટલાય દિવસો સુધી તમારા વિઝન’માં ઝળુંમ્બ્યા કરશે અને તેનો શ્રેય અદભુત’ની કક્ષાએ Scarlett Johansson‘ને તો જાય જ છે પણ મુવી’નો અદભુત બેકગ્રાઉન્ડ સ્કોર બનાવનાર એવા Mica Levi‘ને પણ જાય છે . તેમના સ્કોર અને સાઉન્ડ એન્જીનીયર Johnnie Burn‘ના કુદરતી અવાજોની સૃષ્ટિ મુવીને સતત જીવંત અને તેટલું જ ઘાતક બનાવે છે ! ગ્લાસગો શહેર’નાં એ મિનીવાન’નાં દ્રશ્યો એટલા તો વાસ્તવિક બન્યા છે કે વાત પૂછો માં ! કારણ ? કેમકે લોકોને ખબર જ નહોતી કે શુટિંગ થઇ રહ્યું છે !! વાન’ની અંદર જ 8 હિડન કેમેરા હતા અને આસપાસ’નાં પરિસર’માં તો પાછા જુદા ! અને તેને પણ છક્કડ ખવડાવી દે તેવા અદભુત’ની અદભુત ઘાત જેવા કુદરતી દ્રશ્યો’ની તો શી વાત કરું !? તે અનુનાદ’માં ઝુલતા જંગલ’નાં વૃક્ષો , નજર’ને રોકી પાડતું ધુમ્મસ , તાંડવ નૃત્ય કરતો દરિયા’કિનારો કે પછી કિલ્લા’ની રાંગે ઘૂઘવાતો પવન . . આ બધા સંગાથે રચાતું આટલું જીવંત કુદરત મેં અગાઉ કોઇપણ મુવીમાં નથી જોયું [ નતમસ્તક To સિનેમેટોગ્રાફર Daniel Landin ] આટઆટલું કહ્યા પછી ડિરેક્ટર એવા જોનાથન ગ્લેઝર’નાં જબ્બર ડીરેક્શન વિષે કઈ કહેવાનું રહ્યું ખરું ?!